《一春》
宋代·宋白

一春情调淡悠悠，闲倚书窗背小楼。
暖日只添中酒睡，晚风频小惜花愁。
莺冲舞蝶侵人过，絮逐天丝触处游。
已为韶光发惆帐，可堪家近白蘋洲。

作者简介：（936—1012）大名人，字太素。太祖建隆二年进士。乾德初，试拔萃高等。为著作佐郎。太宗即位，迁左拾遗，权知兖州，岁余召还。历仕集贤殿直学士、翰林学士、礼部侍郎，终吏部尚书。学问宏博，属文敏赡。尝三掌贡举，极意称奖，苏易简、王禹偁等皆出其门。雍熙中，与李昉等同编《文苑英华》。卒谥文安。有集。